Qozog‘istondagi YTHda O‘zbekiston fuqarosi halok bo‘ldi

Yekaterinburg—Olmaota avtomobil yo‘lida Qozog‘istonning Aqmo‘la viloyatining Arshali tumani hududida 29-oktabr, seshanba kuni sodir bo‘lgan avtohalokat oqibatida O‘zbekiston fuqarosi A.U. halok bo‘ldi. Bu haqda Tashqi ishlar vazirligi matbuot xizmati xabar berdi.
Hozirda elchixonaning Konsullik bo‘limi Aqmo‘la viloyati Yo‘l politsiyasi tergov organlari bilan aloqa o‘rnatib, marhumning jasadini O‘zbekistonga yuborish bo‘yicha konsullik-huquqiy va tashkiliy masalalar bilan shug‘ullanmoqda.